Albert Konrad Gemmeker
Albert Konrad Gemmeker (Düsseldorf  27 septimber 1907- 1982) wie in Dútske SS-Obersturmführer en kommandant fan Kamp Westerbork.

Libben 
Gemmeker waard berne yn Düsseldorf. Mei fjirtjin jier gie er fan skoalle ôf gie oan 't wurk by in fersekeringsmaatskippij. Doe't er tweintich wie sette er útein mei in oplieding foar plysjeman. Nei't er yn 1933 klear wie, kaam er by de plysje yn Duisburg. Yn 1935 hie Gemmeker in administrative funksje by de Gestapo - hy wie doe gjin lid fan de NSDAP of SS, mar gou as te betrouwen.

Twa jier letter, op 1 maaie 1937, waard er offisjeel lid fan de Nasjonaalsosjalistyske Dútske Arbeiderspartij. Koart nei de machtsoername troch de nasjonaalsosjalisten hie er him al oanmeld as lid fan de NSDAP, mar yn de begjintiid wie de partij ôfhâldend mei it talitten fan persoanen dy't koart skoft nei machtsoername lid wurde woene. Yn 1937 hie Gemmeker him ek opjoen foar de SS, mar waard earst op 1 novimber 1940 talitten by it elitekorps mei de rang fan SS-Hauptscharführer. Op 25 augustus 1940 wie er oerpleats nei De Haach, dêr't er Personalreferent by de Befehlshaber der Sicherheitspolizei und des SD wie. Yn De Haach moete er ek Elizabeth Hassel (Frau Hassel) dy't krekt by har man wei wie, en dy't yn kamp Westerbork syn sekretaresse en matresse waard.

Juny 1942 waard Gemmeker koart skoft kommandant fan kamp Sint-Michielsgestel. Op 12 oktober 1942 waard er, wilens mei de rang fan SS-Obersturmführer, beneamd ta kampkommandant fan Polizeiliches Durchgangslager Westerbork.

Dekoraasjes 
Krús foar Oarlochfertsjinste mei Swurden
Twadde Klasse
Sportynsynje fan de SA
Brûns 
Ryksinsigne foar Sport
Brûns

Keppelings om utens 
 Gemmeker, vpro.nl 
 Gemmeker 
 J. Presser, Ondergang De vervolging en verdelging van het Nederlandse jodendom 1940-1945. oer Gemmeker

Dútsk ofsier
Dútsk militêr yn de Twadde Wrâldkriich
Lid fan de NSDAP
Lid fan de SS
Lid fan de SD
Kamppersoniel yn Westerbork
Dielnimmer oan de Holokaust
Dielnimmer oan de Porajmos
Dielnimmer oan de Dútske besetting fan Nederlân yn de Twadde Wrâldkriich
Dútsk krimineel
Persoan feroardiele foar oarlochsmisdieden
Dútsk faksist
Persoan berne yn 1907
Persoan stoarn yn 1982